**Ανδοκίδης, Περί των μυστηρίων 106-107**

 Για το κείμενο

Σε αυτήν τη δίκη ο Ανδοκίδης επιχειρεί να αντικρούσει την *ἔνδειξιν ἀσεβείας* , δηλαδή την κατηγορία ότι παραβίασε το διάταγμα του Ισοτιμίδη, που απαγόρευε στους ασεβείς να εισέρχονται στα ιερά και να παρευρίσκονται στα Ελευσίνια Μυστήρια. Θυμίζουμε ότι ο ρήτορας είχε κατηγορηθεί για την υπόθεση της διακωμώδησης των μυστηρίων στην υπόθεση των Ερμοκοπιδών, που συγκλόνισε την Αθήνα κατά το 415 π.Χ.,οπότε φυλακίστηκε και εξορίστηκε.

{Πηγή: Πύλη για την Ελληνική Γλώσσα}

**Το κείμενο**

[106] Ἵνα δὲ εἰδῆτε, ὦ ἄνδρες, ὅτι τὰ πεποιημένα ὑμῖν εἰς ὁμόνοιαν οὐ κακῶς ἔχει, ἀλλὰ τὰ προσήκοντα καὶ τὰ συμφέροντα ὑμῖν αὐτοῖς ἐποιήσατε, βραχέα βούλομαι καὶ περὶ τούτων εἰπεῖν. οἱ γὰρ πατέρες οἱ ὑμέτεροι γενομένων τῇ πόλει κακῶν μεγάλων, ὅτε οἱ τύραννοι μὲν εἶχον τὴν πόλιν, ὁ δὲ δῆμος ἔφευγε, νικήσαντες μαχόμενοι τοὺς τυράννους ἐπὶ Παλληνίῳ, στρατηγοῦντος Λεωγόρου τοῦ προπάππου τοῦ ἐμοῦ καὶ Χαρίου οὗ ἐκεῖνος τὴν θυγατέρα εἶχεν, ἐξ ἧς ὁ ἡμέτερος ἦν πάππος, κατελθόντες εἰς τὴν πατρίδα τοὺς μὲν ἀπέκτειναν, τῶν δὲ φυγὴν κατέγνωσαν, τοὺς δὲ μένειν ἐν τῇ πόλει ἐάσαντες ἠτίμωσαν. [107] ὕστερον δὲ ἡνίκα βασιλεὺς ἐπεστράτευσεν ἐπὶ τὴν Ἑλλάδα, γνόντες τῶν συμφορῶν τῶν ἐπιουσῶν τὸ μέγεθος καὶ τὴν παρασκευὴν τὴν βασιλέως, ἔγνωσαν τούς τε φεύγοντας καταδέξασθαι καὶ τοὺς ἀτίμους ἐπιτίμους ποιῆσαι καὶ κοινὴν τήν τε σωτηρίαν καὶ τοὺς κινδύνους ποιήσασθαι. πράξαντες δὲ ταῦτα, καὶ δόντες ἀλλήλοις πίστεις καὶ ὅρκους μεγάλους, ἠξίουν σφᾶς αὐτοὺς προτάξαντες πρὸ τῶν Ἑλλήνων ἁπάντων ἀπαντῆσαι τοῖς βαρβάροις Μαραθῶνάδε, νομίσαντες τὴν σφετέραν αὐτῶν ἀρετὴν ἱκανὴν εἶναι τῷ πλήθει τῷ ἐκείνων ἀντιτάξασθαι: μαχεσάμενοί τε ἐνίκων, καὶ τήν τε Ἑλλάδα ἠλευθέρωσαν καὶ τὴν πατρίδα ἔσῳσαν.

**Λεξιλογικά**

 **ἐπίσταμαι:** με απαρ., ξέρω πως να κάνω κάτι, είμαι βέβαιος ή πιστεύω ότι κάτι είναι έτσι

**ἀφανίζομαι:** κάνω κάτι αφανές, απομακρύνω, εξαλείφω

**πιπράσκω:** πουλιέμαι, πωλούμαι, ιδίως προς εξαγωγή

**οἰκία:** κτίριο, σπίτι, οίκος ή οικογένεια από την οποία κατάγεται κάποιος

**τριηραρχέω-ῶ:**είμαι τριήραρχος, κυβερνώ τριήρη, εξοπλίζω τριήρη στην υπηρεσία του δημοσίου

**φείδομαι:**λυπάμαι, ευσπλαχνίζομαι, είμαι ελεήμων

**καταλείπω:**εγκαταλείπω, παρατώ, αφήνω, απαρνιέμαι, παραχωρώ, αφήνω στην τύχη

**κακως έχω:** βλάπτω

**προσήκει:** αρμόζει/ επιτρέπεται

* **το προσηκον:** το καθήκον

**ατιμω:** αφαιρώ τα πολιτικά δικαιώματα

**βούλομαι:** θέλω/ επιθυμώ

**δημος:** οι δημοκρατικοί

**φεύγω:** φεύγω/ τρέπομαι σε φυγή/ αποφεύγω/ κατηγορούμαι/ εξορίζομαι

**κατέρχομαι:** επιστρέφω από την εξορία στην πατρίδα

**αποκτείνω:** σκοτώνω/ καταδικάζω σε θάνατο

**καταγιγνώσκω τινος τι :** κατηγορώ κάποιον για κάτι/ καταδικάζω κάποιον σε κάποια ποινή

**φυγή :** εξορία

**εαω/ εω:** αφήνω/ παραλείπω/ εγκαταλείπω

**επιστρατεύω:** εκστρατευώ

**επέρχομαι:** επιτίθεμαι/ πλησιάζω/εμφανίζομαι

* **επέρχεται τινι:** έρχεται στον νου κάποιου

**παρασκευή:** πολεμική ετοιμασία

**γιγνώσκω:** αποφασίζω/ γνωρίζω

* **τα γνωσθέντα:** οι αποφάσεις

**ο φεύγων:** κατηγορούμενος/ εξόριστος

**καταδέχομαι:** δέχομαι πάλι στην πατρίδα εξόριστο

**άτιμος:** αυτός που στερήθηκε τα πολιτικά του δικαιώματα

* **επίτιμος:** αυτός που έχει πολιτικά δικαιώματα

**πίστις:** εμπιστοσύνη/ πεποίθηση

**αξιω:** θεωρώ κάποιον άξιο/ απαιτώ/ παρακαλώ

**προτάσσω:** τοποθετώ μπροστά/ ορίζω εκ των προτέρων

**απαντω:** συναντώ/ αποκρίνομαι/αντιμετωπίζω

**σφέτερος:** δικός τους

**αντιτάσσομαι:** παρατάσσω εναντίον κάποιου